ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

ΑΝΑΚΟΙΝΩΣΗ-ΕΝΗΜΕΡΩΣΗ

29-5-2015

**Ηλεκτρονική έκδοση και αποστολή όλων των βεβαιώσεων**

Ο Δικηγορικός Σύλλογος Αθηνών, μετά και την από 16-12-2014 απόφαση του Διοικητικού του Συμβουλίου, ενημερώνει τα μέλη του, ότι για περιβαλλοντικούς και οικονομικούς λόγους, **η έκδοση όλων των βεβαιώσεων του Συλλόγου θα γίνεται στο εξής μόνον ηλεκτρονικά.**

Με βάση τις on line υπηρεσίες τις οποίες προσφέρει το νέο πληροφοριακό σύστημα του ΔΣΑ, **οι Δικηγόροι μπορούν με τον κωδικό που τους έχει αποσταλεί, να εισέρχονται στη ηλεκτρονική διεύθυνση portal.olomeleia και να εκτυπώνουν όλες τις βεβαιώσεις που χρειάζονται.**

Ωστόσο για την **καλύτερη εξυπηρέτηση των συναδέλφων**, **όλες οι βεβαιώσεις,** οι οποίες αφορούν γραμμάτια προκαταβολής, το μέρισμα, τις βεβαιώσεις για την εφορία και τα ασφαλιστικά ταμεία, τα αποϋλοποιημένα ένσημα κ.α, **θα τους αποσταλούν με email στην ηλεκτρονική διεύθυνση που έχουν δηλώσει στον Σύλλογο, έως το τέλος της ερχόμενης εβδομάδας.**